**சியாமளா கோபிநாத்** (பிறப்பு: ஜூன் 20, 1949) ஹெச்டிஎஃப்சி வங்கியின் தலைவரும், சந்தை மூலதனத்தின் அடிப்படையில் இந்தியாவின் மிகப்பெரிய கடன் வழங்குபவராக அறியப்படுகிறார்.  திருமதி. கோபிநாத் இந்திய ரிசர்வ் வங்கியின் முன்னாள் துணை ஆளுநராகப் பதவி வகித்தவர். அந்த பதவியில் இவர் ஏழு ஆண்டுகள் பணியாற்றினார். 

1991 ஆம் ஆண்டு பொருளாதார தாராளமயமாக்கலின் முதல் சுற்றுக்கு வழிவகுத்த இந்தியாவின் பேலன்ஸ் ஆஃப் பேமெண்ட் நெருக்கடியை நிர்வகிப்பதில் இவர் தீவிரமாக ஈடுபட்டார். சிறுசேமிப்புத் திட்டங்களின் வருமானத்தை சந்தையுடன் இணைக்க வேண்டும் என்பது, ஜூலை 8, 2010 அன்று அமைக்கப்பட்ட ஷியாமளா கோபிநாத் குழுவின் முக்கியமான பரிந்துரைகளில் ஒன்றாகும்  இறுதியாக, பிப்ரவரி 2016 இல் இந்திய அரசாங்கம்  அடுத்த நிதியாண்டிற்கான வட்டி விகிதங்களை வருடாந்திர மறுசீரமைப்பிற்கு பதிலாக, முந்தைய காலாண்டின் (G-Sec) விளைச்சலின் அடிப்படையில் ஒவ்வொரு காலாண்டிலும் வட்டி விகிதங்கள் மீட்டமைக்கப்படும் என்று அறிவித்தது. வங்கித் துறை சீர்திருத்தங்களுக்கான இரண்டாவது நரசிம்மன் கமிட்டிக்கு இவர் முன்பு உதவியிருந்தார்.

இந்தியன் இன்ஸ்டிடியூட் ஆஃப் பேங்கிங் அண்ட் ஃபைனான்ஸ் (1974) நிறுவனத்தால் சான்றளிக்கப்பட்ட துறை சார்ந்த வல்லுநராக இருந்தார். மேலும், இவர் மைசூர் பல்கலைக்கழகத்தில் (1980) வணிகத்தில் முதுகலைப் பட்டம் பெற்றவர்.

சியாமளா கோபிநாத் 2023 ம் ஆண்டில், ஈ.டி. பிரைம் (ETPrime) மகளிர் தலைமைத்துவ விருதுகளில் 'வாழ்நாள் சாதனையாளர் விருது' பெற்றார்..

ஆரம்ப கால வாழ்க்கை
------------------

பள்ளி நாட்களில், சியாமளா கோபிநாத் கணிதம் படித்து ஆசிரியராக வேண்டும் என்று விரும்பினார். இருப்பினும், வணிகம் தொடர்பான படிப்பை தேர்ந்தெடுத்த பிறகு, இவரது லட்சியங்கள் மாறியது. தற்செயலாக, இவர் வரலாறு படிப்பதை தவிர்க்க வணிகத்தை ஒரு பாடமாக தேர்வு செய்தார்.  1970 இல் மைசூர் பல்கலைக்கழகத்தில் வணிகவியலில் முதுகலைப் பட்டம் பெற்ற ஒரு சில பெண் மாணவர்களில் இவரும் ஒருவர் ஆவார். முதுகலை பட்டப்படிப்புக்குப் பிறகு, வணிக வ்ங்கியில் பணிபுரிய முடிவு செய்து பேங்க் ஆஃப் பரோடாவில் சேர்ந்தார், ஆனால் இவரது தந்தையின் வற்புறுத்தலின் பேரில், இவர் இந்திய ரிசர்வ் வங்கி(RBI) போட்டித் தேர்வில் கலந்துகொண்டு அதில் முதலிடம் பிடித்தார்.

இந்திய ரிசர்வ் வங்கியில் இவரது பணி
----------------------------------

சியாமளா கோபிநாத் ஏப்ரல் 1972 இல் ரிசர்வ் வங்கியில் அதிகாரியாக சேர்ந்தார்  1972-1996 இல், இவர் 1996 இல் தலைமை பொது மேலாளராக பதவி உயர்வு பெற்றார், இவர் 2001 வரை பதவி வகித்தார். ஜூன் 2001 முதல், இவர் அனைத்துலக நாணய நிதியத்தில் (IMF) மூத்த நிதி நிபுணராகவும் பிரதிநிதியாகவும்  இருந்தார், அங்கு இவர் அப்போதைய நாணய விவகாரங்கள் மற்றும் பரிவர்த்தனை துறை - நிதி நிறுவனங்கள் பிரிவில் பணிபுரிந்தார். நாட்டின் நடைமுறைகளை விவரிக்கும் அந்நிய செலாவணி கையிருப்பு மேலாண்மை குறித்த வழிகாட்டுதல்களுக்கான துணை ஆவணத்திற்கு இவர் பொறுப்பு வகித்தார். ஜூலை 2003 முதல் செப்டம்பர் 2004 வரை, இந்திய ரிசர்வ் வங்கியின் நிர்வாக இயக்குநராக  பணியாற்றினார். மேலும், பிப்ரவரி 2004 வரை வங்கி ஒழுங்குமுறை மற்றும் மேற்பார்வைத் துறைக்கு இவர் பொறுப்பேற்றார். இவர் செப்டம்பர் 2004 இல் துணை ஆளுநராக  உயர்த்தப்பட்டார். இவரது பதவிக் காலத்தில், அந்நிய செலாவணி விதிமுறைகள் மற்றும் சந்தை மேம்பாட்டில் சீர்திருத்தங்களில் ஈடுபட்டார். இவர் ஜூன் 2011 வரை இந்த பதவியில் பணியாற்றினார், இதன் போது அவர் நிதி ஸ்திரத்தன்மை, கடன் மேலாண்மை மற்றும் அந்நிய செலாவணி இருப்பு மேலாண்மை, மூலதன கணக்கு மேலாண்மை, நிதி சந்தை கட்டுப்பாடு, வங்கி அல்லாத நிதி நிறுவனங்களின் மேற்பார்வை, பணம் செலுத்துதல் மற்றும் தீர்வு அமைப்புகள், இந்திய ரிசர்வ் வங்கி கணக்குகள் மற்றும் வங்கியின் இருப்புநிலை வரை பல்வேறு துறைகளை கையாண்டார். 



1. ↑  "HDFC Bank market capitalization crosses Rs3 trillion".
2. ↑  "H R Khan likely to be RBI deputy governor".
3. ↑  "Report of the Committee on Comprehensive Review of National Small Savings Fund" (PDF). finmin.nic. பார்க்கப்பட்ட நாள் 2011-06-07.
4. ↑  "Interest Rates on various Small Savings Schemes for the 1st Quarter of 2016-17 notified;. Additional Interest Rate spreads which the Government allows on Small Savings Schemes like PPF, Senior Citizen Savings Scheme, Sukanya Samridhi Scheme and NSC etc. are being continued and included in the rates notified today". pib.nic.in. பார்க்கப்பட்ட நாள் 2016-03-18.
5. ↑  "ETPrime Women Leadership Awards 2023". *The Economic Times* (in ஆங்கிலம்).
6. ↑  Nayak, Gayatri (8 October 2004). "Minting history". *The Economic Times* இம் மூலத்தில் இருந்து 2016-08-22 அன்று. பரணிடப்பட்டது.. .
7. ↑  "RBI deputy governor Shyamala Gopinath retires". moneylife. பார்க்கப்பட்ட நாள் 2011-06-20.
8. ↑  "Shyamala Gopinath - Banks Have to Increase Trust". *Forbes India*. பார்க்கப்பட்ட நாள் 2011-07-15.
9. ↑  "Shyamala Gopinath appointed RBI executive director". Zee News. பார்க்கப்பட்ட நாள் 2003-06-27.
10. ↑  "DEPUTY GOVERNORS". rbi.org.in.